Document ID: /roh_data/filtered/Bilingualer_Corpus_interleaved-it-rm.jsonl.gz/681

This is a text translated from Italian to Rumantsch Grischun.
L'agricoltura nei Grigioni: meno aziende agricole, stessa superficie agricola utile

Nei Grigioni ci sono 1'300 ossia il 28 per cento di aziende agricole in meno rispetto a solo 10 anni fa'. Questo è quanto emerge dal censimento delle aziende agricole del 2000 fatto dall'Ufficio federale di statistica. Gli occupati sono diminuiti in proporzioni simili. L'estensione della superficie agricola utile invece è cambiata solo in misura minima.

Dal 1990 al 2000 l'agricoltura dei Grigioni ha subito una grande trasformazione: negli anni Novanta le aziende sono diminuite del 28 per cento (negli anni Ottanta il calo era stato del 20 per cento). Dal 1999 la nuova politica agricola della Confederazione accentua ulteriormente questo andamento. I diritti ai contributi sono stati limitati e i requisiti richiesti alle aziende sono sempre più elevati. Inoltre all'agricoltore che gestisce un'azienda agricola dopo il 65esimo anno d'età non vengono più dati contributi. Queste misure restrittive tuttavia si sono abbattute in vario modo sulle diverse categorie di grandezza. Le aziende più piccole, con meno di 10 ha di superficie agricola utile si sono ridotte della metà, stabilizzandosi a 1'195. Le aziende di medie dimensioni, con una superficie agricola utile compresa tra i 10 e i 20 ettari sono diminuite del 30 per cento fino a contare ancora 968 unità. All'opposto le aziende più grandi, con 20 o più ettari di superficie sono aumentate del 30 per cento giungendo alle 1'141 unità nel 2000. Facilitate dalla cessazione dell'attività da parte di piccole e medie aziende hanno potuto inoltre ingrandire le loro superfici coltive.

Le aziende a reddito principalmente agricolo sono diminuite del 25 per cento, le aziende a reddito agricolo accessorio del 34 per cento. In confronto alla Svizzera, che ha perso in media il 24 per cento, i Grigioni hanno perso il 4 per cento in più di aziende agricole.

In calo il numero degli occupati e la superficie agricola utile

Il numero degli occupati in agricoltura nei Grigioni è diminuito negli ultimi 10 anni del 27 per cento, passando dalle 12'000 alle 8'750 unità (Svizzera meno 20 per cento). La quota di occupati a tempo pieno è calata del 30 per cento e la quota degli occupati a tempo parziale del 25 per cento.

La superficie agricola utile (senza i pascoli alpestri), che contava circa 53'000 ettari (il 7,5 dell'intera superficie dei Grigioni), ha accusato un calo del 2,4 per cento (Svizzera 0,5 per cento). I prati spontanei e i pascoli con un'estensione di 48'500 ettari, pari a circa il 90 per cento dell'intera superficie utile, si sono ridotti del 2 per cento. Le restanti superfici hanno subito in alcuni casi modifiche rilevanti: il terreno arabile, che costituiva il 4,5 per cento della superficie utile, ha subito una diminuzione praticamente in tutte le colture (cereali panificabili e da foraggio, patate, granoturco e ortaggi in campo aperto) salvo nella barbabietola da zucchero e in alcune altre coltivazioni orticole. Alla fine degli anni Novanta ha subito un'accelerazione specialmente il passaggio da colture agricole a prati artificiali. La ragione è da ricercare nella soppressione degli aiuti alle colture agricole e ne è la prova il passaggio da superfici a rotazione delle colture ad una maggior quota di prati artificiali. La superficie dei prati artificiali è raddoppiata ed è arrivata a coprire il 2,6 per cento dell'intera superficie agricola. La superficie a vigneto, con 384 ettari, ha raggiunto lo 0,7 per cento; con l'ampliamento del catasto viticolo è aumentata facilmente di 39 ettari.

Il settore zootecnico ha un andamento variabile

Sono emerse chiare differenze anche nell'andamento dell'allevamento (di animali). L'introduzione della prova che le esigenze ecologiche sono rispettate (tra l'altro superficie minima per capo di bestiame) e la crescita delle aziende biologiche hanno portato alla coltivazione più estensiva delle superfici a foraggio. A questa trasformazione delle coltivazioni ha contribuito in modo considerevole il passaggio dai contributi ai prodotti ai contributi di superficie.

Anche il forte ribasso dei prezzi del bestiame ha inciso sullo sviluppo degli ultimi dieci anni. Complessivamente il numero dei bovini è calato del 14 per cento, attestandosi su 76'400 capi, mentre le mucche sono rimaste stabili a 27'000 unità. Il patrimonio suinicolo si è ridotto da 10'300 a 7'400 capi (calo del 28,5 per cento), come conseguenza per tutte le aziende dell'introduzione del bilancio alimentare obbligatorio per avere diritto ai contributi. Sono state censite inoltre 8'800 capre (400 in meno rispetto al 1990). Il patrimonio ovino è aumentato dell'8,7 per cento e nel 2'000 contava ben 66'250 capi. I cavalli hanno visto una crescita di più del doppio, raggiungendo le 1'860 unità. Attualmente c'è il boom del cavallo per il tempo libero come dimostrano le numerose stalle e maneggi sorti negli ultimi anni. All'opposto ci sono state solo un migliaio di colonie d'api, ossia il 60 per cento che nel 1990.

Grandi differenze regionali

La regione Surselva è la più vasta zona agricola dei Grigioni con poco meno di un quarto del potenziale agricolo (media della percentuale delle aziende, degli occupati, della superficie agricola, dei bovini, equini, suini, ovini e caprini). Fatta esclusione per i suini e gli equini, questa regione è al primo posto per quanto riguarda le aziende, gli occupati, la superficie utile, i bovini, gli ovini e i caprini.

La valle del Reno grigione, con circa un settimo del potenziale agricolo, si attesta al secondo posto con la quota più grande di suini ed equini, seguita dalla Prettigovia con una quota del 12,4 per cento. La quota del Grigione centrale, dell'Heinzenberg/Domigliasca e dell'Engadina Bassa è compresa tra il 7,5 e l'8 per cento. Le altre regioni dispongono di meno del 5 per cento, tra cui all'ultimo posto troviamo le regioni Bregaglia, Schanfigg e Calanca.

Organo: Ufficio per l'economia e il turismo

Fonte: it Ufficio per l'economia e il turismo

Data: 21.6.2002

L'agricultura en il Grischun: pli paucs manaschis, medema surfatscha utilisada

Il Grischun ha oz 1'300 u 28 pertschient pli paucs manaschis purils che anc avant 10 onns. Quai sa resulta da la dumbraziun dals manaschis purils 2000 da l'uffizi federal da statistica. Circa en la medema relaziun è sa sminuì er il dumber dals occupads en quest sectur. La surfatscha utilisada percunter è sa midada be minimamain.

Dal 1990 fin il 2000 ha l'agricultura grischuna fatg tras ina gronda midada: 28 pertschient pli paucs manaschis entaifer ils onns novanta (en ils onns otganta è stada la sminuaziun dal dumber dals manaschis 20%). Dapi il 1999 influenzescha la nova politica agrara da la confederaziun supplementarmain quest svilup. Il dretg da survegnir contribuziuns è restrenschì ed i vegnan fatgas grondas pretensiuns als manaschis. Ultra da quai na vegni pli concedì naginas contribuziuns a purs cun passa 65 onns. La diminuziun è dentant sa manifestada differentamain en las differentas categorias da grondezza dals manaschis. Il dumber da manaschis pli pitschens cun ina surfatscha utilisada da pli pauc che 10 ha è sa sminuì per ca. la mesad e dumbra anc 1'195 manaschis. Dals manaschis mesauns cun ina surfatscha tranter 10 e 20 ha èn ids a perder 30%. Els dumbran anc 968 unitads. Percunter è s'augmentà il dumber dals manaschis pli gronds cun passa 20 ha per 30 pertschient e dumbran l'onn 2'000 1'141 manaschis. Grazia a la liquidaziun dals manaschis pitschens e mesauns han ils manaschis gronds augmentà lur surfatscha da cultura. Ils manaschis cun acquist cumplain èn sa sminuids per 25 pertschient, ils manaschis da gudogn accessori per 34 pertschient. Il Grischun ha pers 4 pertschient dapli manaschis che la media da la Svizra (24 pertschient).

Il dumber d'occupads e la surfatscha utilisada sa sminueschan

Il dumber dals occupads è sa sminuì en il Grischun en ils davos 10 onns per 27 pertschient da 12'000 ad 8'750 (en Svizra minus 20 pertschient). La part da las persunas occupadas a temp cumplain è sa sminuida per 30 pretschient e la part da persunas occupadas a temp parzial per 25 pertschient.

La surfatscha utilisada per l'agritultura (senza pastgiras dad alp) che muntava a ca. 53'00 hectaras (7,5 pertschient da la surfatscha totala dal Grischun) è sa sminuida per 2,4 pertschient (en Svizra per 0,5 pertschient). La prada natirala e la pastgira cun 48'500 hectaras, che dumbrava ina part da ca. 90 pertschient da la surfatscha totala è sa sminuida per 2 pertschient. Las ulteriuras surfatschas utilisadas èn sa midadas per part considerablamain: ils ers che faschevan ina part da 4.5 pertschient da la surfatscha utilisada èn sa sminuids en bunamain tut las culturas (granezza per paun e per pavel, tartuffels, pulenta e verdura da cultivaziun al liber), cun excepziun da las ravas da zutger e d'intginas plantas d'ers. Spezialmain la fin dals onns novanta è vegnida accelerada la midada dals ers en prada artifiziala. Il motiv è stà la dischmessa da sustegn per ils products dals ers ed il mussament d'ina surfatscha cun cultivaziun alternanta cun ina part da prada artifiziala. La surfatscha da la prada artifiziala è sa redublada e fa ussa ina part da 2,6 pertschient da la surfatscha utilisada totala. Las vignas fan cun 384 hectaras ina part da 0,7 pertschient; cun ils schlargiament dal cataster per las vignas èn quellas s'augmentadas levamain per 39 hectaras.

La tratga d'animals sa sviluppa differentamain.

Cleras differenzas da svilup sa mussan er tar la tratga d'animals. L'introducziun da la cumprova da prestaziun ecologica (tranter auter surfatscha minimala per animal) e l'augment dals manaschis da bio han manà ad ina cultivaziun pli extensiva da la surfatscha da pavel. Er la midada da las contribuziuns da products a las contribuzius da surfatscha ha influenzà la cultivaziun considerablamain.

Ils pretschs pli bass dals animals han er squitschà il svilup en ils davos diesch onns. Il dumber dal muvel gross è sa sminuì en tut per 14 pertschient a 76'400 arments, dentant è restà stabil il dumber da las vatgas cun 27'000 arments. Il dumber dals portgs è sa reducì da 10'300 a 7'400 (minus 28,5 pertschient), ina consequenza da l'introducziun da la bilantscha da nutritiva obligatoria per il dretg da contribuziuns. Plinavant èn vegnidas dumbradas 8'800 chauras (400 pli paucas che il 1990). Il dumber das nursas è creschì per 8,7 pertschient e dumbra il 2000 remartgabels 66'250 tocs. Il dumber da chavals è s'augmentà per pli ch'il dubel, a 1'860. La tratga da chavals per il temp liber ha conjunctura auta, numerusas stallas e stabiliments per ir a sella èn vegnids bajegiads ils davos onns. Percunter datti be pli 1'000 pievels d'avieuls, 60 pertschient pli paucs che anc l'onn 1990.

Grondas differenzas da regiun a regiun

La Surselva è la pli gronda regiun agricula dal chantun Grischun e dumbra stgars in quart dal potenzial agricul (media da la procentuala dals manaschis, dals occupads en ils manaschis, da la surfatscha agricula utilisada, dal muvel gross, dals chavals, dals portgs, da las nursas e da las chavras.) Auter che tar il portgs e tar ils chavals è ella a la testa areguard ils manaschis, ils occupads, la surfatscha utilisada, il muvel gross, las nursas e las chavras.

La vallada dal Rain è cun ca. in settavel sin il segund plaz ed ha la pli gronda part da portgs e chavals. Lura suanda il Partenz cun ina part da 12,4 pertschient. Il Grischun central, la Mantogna/Tumleastga e l'Engiadina bassa fan ina part da tranter 7,5 ed 8 pertschient. Las ulteriuras regiuns disponan da pli pauc che 5 pertschient, la pli pitschna part han la Bregaglia, il Scanvetg e la Val Calanca.

Gremi: uffizi per economia e turissem

Funtauna: rg uffizi per economia e turissem

Data: 21.6.2002